Legal Document

Category: 24

Text:
26. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.42558/5591 της 22 Ιουλ.-1 Αυγ.2002 (ΦΕΚ Β΄996) Πιστοποίηση Προσωπικού Ιδιωτικών ΚΤΕΟ. Έχοντας υπόψη Τις διατάξεις α) Του άρθρου 37 § 3 του Νόμου 2963/2001 (Α΄ 268) «Οργάνωση και λειτουργία των δημοσίων επιβατηγών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις». β) Του άρθρου 29Α του Ν. 1558/1985 (Α΄ 137) «Κυβέρνηση και Κυβερνητικά Όργανα», όπως αυτό προστέθηκε με το άρθρο 27 του Ν. 2081/1992 (Α΄ 154) και αντικαταστάθηκε με την παρ. 2α του άρθρου 1 του Ν. 2469/1997 (Α΄ 38) «Περιορισμός και βελτίωση της αποτελεσματικότητας των κρατικών δαπανών και άλλες διατάξεις». γ) Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε 21.Ε.λ.26 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) «Άρθρο 1 Πιστοποίηση ελεγκτικού προσωπικού των Ιδιωτικών ΚΤΕΟ. 1. Ο τεχνικός έλεγχος των οχημάτων στα ΙΚΤΕΟ διενεργείται από πιστοποιημένο ελεγκτικό προσωπικό. 2. Η πιστοποίηση των ελεγκτών των IΚΤΕΟ γίνεται από τη Διεύθυνση Ασφάλειας Χερσαίων Μεταφορών (ΔΑΧΜ) του Υπουργείου Μεταφορών και Επικοινωνιών (Υ.Μ.Ε.) 3. Το προς πιστοποίηση ελεγκτικό προσωπικό IΚΤΕΟ πρέπει να πληροί τις ακόλουθες προϋποθέσεις:  α. Να είναι κάτοχοι τίτλου σπουδών ως ακολούθως: α1) διπλωματούχοι μηχανικοί ειδικότητας: μηχανολόγου, ηλεκτρολόγου, μηχανολόγου - ηλεκτρολόγου, ηλεκτρονικού, ναυπηγού, ναυπηγού-μηχανολόγου,  μέλη ΤΕΕ, ή α2) πτυχιούχοι τεχνολόγοι μηχανικοί κατεύθυνσης: μηχανολόγου, ηλεκτρολόγου, ηλεκτρονικού, ναυπηγού, μηχανικού oχημάτων , ή  α3) απόφοιτοι Τεχνικού Επαγγελματικού Εκπαιδευτήριου (Τ.Ε.Ε) Β΄ κύκλου ή άλλης ισότιμης σχολής, ειδικότητας: μηχανολόγου, μηχανικού αυτοκινήτων, μηχανών και συστημάτων αυτοκινήτου ή ηλεκτρολόγου αυτοκινήτων, ηλεκτρολογικών συστημάτων αυτοκινήτου, ηλεκτρομηχανικών συστημάτων και αυτοματισμού αυτοκινήτων ή απόφοιτοι Ινστιτούτων Επαγγελματικής Κατάρτισης (Ι.Ε.Κ.) Διπλωματούχοι του Οργανισμού Επαγγελματικής Εκπαίδευσης & Κατάρτισης (Ο.Ε.Ε.Κ), ειδικότητας τεχνικού αυτοκινήτων οχημάτων ή τεχνικού ηλεκτρολόγου αυτοκινήτων οχημάτων  β. Να είναι κάτοχοι άδειας οδήγησης αυτοκινήτου οχήματος κατηγορίας Β. γ. Να έχουν παρακολουθήσει το πρόγραμμα ειδικής επιμόρφωσης του επομένου άρθρου της παρούσας και να υποβάλλουν σχετική βεβαίωση του φορέα που τη διενήργησε. δ. Εξαιρουμένων των διπλωματούχων μηχανικών και των πτυχιούχων τεχνολόγων μηχανικών, να έχουν κριθεί επιτυχόντες σε γραπτές εξετάσεις, επί της ύλης του Παραρτήματος Ι, του άρθρου 4, της παρούσας. 4. Στην ανωτέρω πιστοποίηση ελεγκτικού προσωπικού υπόκειται και ο προϊστάμενος -υπεύθυνος λειτουργίας του ΙΚΤΕΟ, για τον οποίο ισχύουν οι προϋποθέσεις των διατάξεων της παρ. 1στ, του άρθρου 37, του Ν. 2963/01 και των διατάξεων (β) και (γ) της προηγούμενης παραγράφου 3 του παρόντος άρθρου.» Το άρθρ.1 αντικαταστάθηκε ως άνω από την παρ.1 άρθρ.1 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. Άρθρο 2 Ειδική επιμόρφωση ελεγκτικού προσωπικού ΙΚΤΕΟ «1. Η ειδική επιμόρφωση των υποψηφίων ελεγκτών  των Ι.Κ.Τ.Ε.Ο. παρέχεται από  Ανώτατα Εκπαιδευτικά ιδρύματα (Α.Ε.Ι.), Τεχνολογικά Εκπαιδευτικά Ιδρύματα (Τ.Ε.Ι), Ινστιτούτα Επαγγελματικής Κατάρτισης (Ι.Ε.Κ.) και Κέντρα Επαγγελματικής Kατάρτισης (ΚΕΚ) που υπάγονται στις διατάξεις της Υ.Α 115372/11.11.94 (Β΄ 854). Προς τούτο υποβάλλουν στη Δ.Α.Χ.Μ. του ΥΜΕ σχετική αίτηση συνοδευόμενη από τα στοιχεία που αποδεικνύουν την δυνατότητα αυτή και εγκρίνονται από τη Δ.Α.Χ.Μ. του ΥΜΕ για το σκοπό αυτό. Η ανωτέρω επιμόρφωση μπορεί επίσης να παρασχεθεί από το Υ.Μ.Ε σε συνεργασία με Α.Ε.Ι.» Η παρ.1 αντικαταστάθηκε ως άνω από την περιπτ.α΄ παρ.2  άρθρ.1 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. 2. Στόχος της ειδικής επιμόρφωσης του ελεγκτικού προσωπικού των ΙΚΤΕΟ είναι να αποκτήσουν οι υποψήφιοι τις αναγκαίες τεχνικές γνώσεις και δεξιότητες, ώστε να είναι κατάλληλοι για τη διενέργεια του τεχνικού ελέγχου των οχημάτων και να γνωρίζουν επαρκώς τις σχετικές με το θέμα νομοθετικές, κανονιστικές και διοικητικές διατάξεις.  3. Το αναλυτικό πρόγραμμα της ειδικής επιμόρφωσης παρατίθεται στο Παράρτημα Ι της απόφασης. 4. Η πρακτική εκπαίδευση της ειδικής επιμόρφωσης θα διενεργείται σε ΚΤΕΟ που λειτουργεί νόμιμα ή σε ανάλογη εγκατάσταση που διαθέτει τον απαραίτητο εξοπλισμό για τη διενέργεια τεχνικού ελέγχου οχημάτων και έχει εγκριθεί από τη ΔΑΧΜ για το σκοπό αυτό. «5. Οι φορείς που αναλαμβάνουν τη διενέργεια της ειδικής επιμόρφωσης της παραγράφου 1, του παρόντος άρθρου, μετά την ολοκλήρωση κάθε προγράμματος εκπαίδευσης, χορηγούν στους ενδιαφερόμενους, κατά περίπτωση και σύμφωνα με τα οριζόμενα στο επόμενο άρθρο της παρούσας, ατομικές βεβαιώσεις παρακολούθησης του ειδικού προγράμματος επιμόρφωσης. (Μετά τη σελ. 264,30832) Σελ. 264,30833 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.26 Εγγράφουν επίσης σε καταστάσεις τα στοιχεία (όνομα, επώνυμο, πατρώνυμο, τίτλο σπουδών, αριθμό αστυνομικής ταυτότητας, ταχυδρομική διεύθυνση,  περίοδο φοίτησης) των εκπαιδευθέντων. Οι καταστάσεις αυτές, καθώς και επικυρωμένα αντίγραφα των ανωτέρω βεβαιώσεων  κοινοποιούνται στη ΔΑΧΜ» Η παρ.5 αντικαταστάθηκε ως άνω από την περιπτ.β΄ παρ.2  άρθρ.1 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. «Άρθρο 3 Εξετάσεις,  Εκδοση - Ισχύς - ανανέωση Πιστοποιητικού Ελεγκτή ΙΚΤΕΟ 1. Εξετάσεις α. Οι υποψήφιοι, οι οποίοι με βάση τις διατάξεις του άρθρου 1 της παρούσας, υποχρεώνονται να εξεταστούν για να αποκτήσουν Πιστοποιητικό Ελεγκτή Ι.ΚΤΕΟ, υποβάλλονται σε γραπτές εξετάσεις οι οποίες διενεργούνται από το ΥΜΕ. β. Οι εξετάσεις διενεργούνται μετά τη λήξη των προγραμμάτων επιμόρφωσης ή προκειμένου για υποψηφίους που απορρίφθηκαν ή δε συμμετείχαν σε προηγούμενες εξετάσεις, όποτε τούτο κρίνεται αναγκαίο.  γ. Με απόφαση του Γενικού Γραμματέα του ΥΜΕ, έπειτα από εισήγηση της ΔΑΧΜ, συγκροτούνται τριμελείς επιτροπές (πρόεδρος συν δύο μέλη) εξετάσεων υποψηφίων για απόκτηση Πιστοποιητικού Ελεγκτή Ι.ΚΤΕΟ, με τους αναπληρωτές τους, από υπαλλήλους του ΥΜΕ, του κλάδου ΠΕ Μηχανικών ή ΤΕ Τεχνολογικών Εφαρμογών, καθώς και οι γραμματείς αυτών, κλάδου ΔΕ, οιουδήποτε βαθμού. Οι επιτροπές μεριμνούν για τη σύνταξη των θεμάτων των γραπτών εξετάσεων και τη διασφάλιση του απορρήτου τους, καθώς και τη βαθμολόγηση των υποψηφίων. Με την ίδια απόφαση ορίζονται η ημερομηνία, η  ημέρα, ο τόπος των εξετάσεων καθώς και η ώρα προσέλευσης των υποψηφίων δ. Διαδικασία εξετάσεων (1) Τα θέματα των γραπτών εξετάσεων, πρέπει απαραίτητα να περιλαμβάνονται στην ύλη, η οποία αναφέρεται στο Παράρτημα Ι, του άρθρου 4 της παρούσας. Δίνονται με τη μορφή ερωτηματολογίων, με τριάντα (30) ερωτήσεις σε κάθε ερωτηματολόγιο. Για κάθε ερώτηση θα υπάρχουν τρεις (3) απαντήσεις, εκ των οποίων μόνο η μία θα είναι ορθή. Η ορθή απάντηση σημειώνεται από τον υποψήφιο με σταυρό (+) ή Χ. Σελ. 264,30834 Τεύχος -Σελ.  Επιτυχών θεωρείται ο υποψήφιος που θα απαντήσει σωστά τουλάχιστον στις είκοσι πέντε (25) από τις τριάντα (30) ερωτήσεις του ερωτηματολογίου. Λάθος θεωρούνται: • Οι αναπάντητες ερωτήσεις, οι οποίες πρέπει να διαγράφονται. • Ερωτήσεις στις οποίες σημειώνονται περισσότερες από μία απαντήσεις. • Διαγραμμένες ή σβησμένες με οποιονδήποτε τρόπο απαντήσεις. (2) Οι Επιτροπές υπαλλήλων του ΥΜΕ, μετά την ολοκλήρωση των γραπτών εξετάσεων, συντάσσουν κατάσταση επιτυχόντων απορριφθέντων, που υπογράφεται και από τα τρία μέλη τους.  Η κατάσταση αυτή μαζί με τα βαθμολογημένα γραπτά υποβάλλεται με αναφορά των προέδρων των Επιτροπών στη ΔΑΧΜ. (3) Επανεξέταση απορριφθέντων στις εξετάσεις Οι απορριφθέντες στις γραπτές εξετάσεις έχουν δικαίωμα επανεξέτασης σε  επόμενες εξετάσεις που θα διοργανωθούν από το ΥΜΕ. Οι απορριπτόμενοι επί τρεις (3) φορές υποχρεώνονται σε εκ νέου παρακολούθηση προγράμματος ειδικής επιμόρφωσης.   21.Ε.λ.26 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 2. Εκδοση Πιστοποιητικού Ελεγκτή ΙΚΤΕΟ Για την πιστοποίηση του ελεγκτικού προσωπικού των ΙΚΤΕΟ εκδίδεται από τη ΔΑΧΜ του ΥΜΕ πιστοποιητικό ελεγκτή ΙΚΤΕΟ, σύμφωνα με το υπόδειγμα του Παραρτήματος ΙΙ, με βάση τη βεβαίωση του φορέα διενέργειας της επιμόρφωσης, που χορηγείται σύμφωνα με τα οριζόμενα στην παρ. 5, του άρθρου 2, της παρούσας  και κατά περίπτωση τις καταστάσεις επιτυχόντων των γραπτών εξετάσεων που διενεργήθηκαν από το ΥΜΕ.  3. Ισχύς Πιστοποιητικού Ελεγκτή ΙΚΤΕΟ και ανανέωσή του α. Το ανωτέρω πιστοποιητικό, μετά την πάροδο ενός έτους από την ημερομηνία έκδοσής του, πρέπει να συνοδεύεται από ισχύον «Δελτίο συμπληρωματικής επιμόρφωσης ελεγκτή ΙΚΤΕΟ». Το δελτίο αυτό έχει διάρκεια ισχύος ενός έτους και χορηγείται στον ελεγκτή ύστερα από υποχρεωτική παρακολούθηση συμπληρωματικής επιμόρφωσης διάρκειας είκοσι τεσσάρων (24) ωρών και ανανεώνεται ανά έτος κατά τον ίδιο τρόπο. β. Η συμπληρωματική επιμόρφωση πρέπει να καλύπτει: (1) Τις  εξελίξεις στο τομέα της τεχνολογίας του αυτοκινήτου (2) Την επικαιροποιημένη  νομοθεσία του τεχνικού ελέγχου (3) Την εξατομικευμένη εκτίμηση αναγκών του ελεγκτικού προσωπικού Η ύλη της συμπληρωματικής επιμόρφωσης, για τα ανωτέρω θεματικά αντικείμενα αριθμ. (1) και (2), καθορίζεται έγκαιρα από τη  Διεύθυνση Ο.Α.Π. του Υ.Μ.Ε. και για το αριθμ (3) από το φορέα που την παρέχει και κοινοποιείται στη ΔΑΧΜ. γ. Η επιμόρφωση αυτή παρέχεται από τους φορείς του άρθρου 1 της παρούσας ή από διαπιστευμένα δημόσια ή ιδιωτικά ΚΤΕΟ, με ευθύνη του τεχνικού τους διευθυντή ως προς το προσωπικό που θα πραγματοποιεί την επιμόρφωση, τη χρονική περίοδο, το χώρο, τις συνθήκες  διεξαγωγής και την όλη οργάνωση της επιμόρφωσης. Οι εκπαιδευτές  της επιμόρφωσης θα είναι  διπλωματούχοι μηχανικοί ή πτυχιούχοι τεχνολόγοι μηχανικοί του ιδίου ή άλλου ΚΤΕΟ, που έχουν λάβει ισχύον δελτίο συμπληρωματικής  επιμόρφωσης  από φορέα της παραγράφου1 του άρθρου 2 της παρούσας. δ. Τα Δελτία συμπληρωματικής επιμόρφωσης ελεγκτή ΚΤΕΟ εκδίδονται από τους φορείς που την παρέχουν και κοινοποιούνται απαραιτήτως στη ΔΑΧΜ. 4. Τη γενική εποπτεία της ειδικής και της συμπληρωματικής επιμόρφωσης του προσωπικού του ΙΚΤΕΟ έχει η Δ.Α.Χ.Μ. του ΥΜΕ.» Το άρθρ.3 αντικαταστάθηκε ως άνω από την παρ.3 άρθρ.1 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. Άρθρο 4 Προσαρτώνται στην παρούσα απόφαση τα παραρτήματα Ι και ΙΙ.  (Ακολουθούν Παραρτήματα) Για την αντικατάσταση του Παραρτήματος ΙΙ βλ. παρ.4 άρθρ.1 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. Με το άρθρ.2 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών, ορίστηκε ότι: «Οι υποψήφιοι ελεγκτές ΙΚΤΕΟ που κατά την έναρξη ισχύος της παρούσας είχαν αρχίσει την παρακολούθηση προγράμματος επιμόρφωσης, σύμφωνα με τα προβλεπόμενα από την υ.α 42558/5591/02, ολοκληρώνουν την επιμόρφωση και τους χορηγείται το πιστοποιητικό ελεγκτή σύμφωνα με την ανωτέρω απόφαση, όπως αυτή ίσχυε πριν να τροποποιηθεί από την παρούσα».